google/wiki40b huggingface dataset:
Romualdas Marcinkus (1907)

Biografija

Kaune baigė vokiškos aukštesniosios realinės mokyklos šešias klases. Žaidė vokiečių, lenkų futbolo komandose. 1926–1929 m. mokėsi Karo mokykloje, 1930–1932 m. Vytauto Didžiojo karininkų kursų Aviacijos skyriuje.
Nuo 1933 m. lakūnų parašiutizmo instruktorius, parodomųjų šuolių meistras. 1933 m. birželio 17 d. susituokė su Lietuvos moterų krepšinio rinktinės žaidėja Aleksandra Lingyte.
1934 m. dalyvavo 25 dienų trijų ANBO-IV lėktuvų grandies, vadovaujamos Antano Gustaičio, 10 000 km skrydyje per Europą maršrutu Kaunas – Stokholmas – Kopenhaga – Amsterdamas – Briuselis – Londonas – Paryžius – Marselis – Roma – Udinė – Viena – Praha – Budapeštas – Bukareštas – Kijevas – Maskva – Didieji Lukai – Kaunas, aplankant 12 Europos valstybių. 1936 m. suteiktas kapitono laipsnis.
1940 m. išvyko iš Lietuvos, įstojo į Prancūzijos armijos oro pajėgas, Prancūzijai kapituliavus – į Didžiosios Britanijos Karališkąsias oro pajėgas. Naikintuvu „Hurricane“ (Uraganas) dalyvavo oro mūšiuose su naciais.
1942 m. vasario 12 d. vokiečiams numušus lėktuvą paimtas į nelaisvę. Nacių „Stalag Luft III“ lageryje Žaganyje netoli Zielona Guros kartu su kitais Sąjungininkų aviacijos karininkais 1944 m. naktį iš kovo 24 d. į kovo 25 d. surengė pabėgimą – išsikastu požeminiu tuneliu pabėgo 76 įvairių tautybių belaisviai, bet prie Šneidemūlio sugautas ir prie Dancigo sušaudytas.
Palaidotas kapinėse prie Poznanės citadelės. Apie šį žygdarbį 1963 m. sukurtas filmas „Didysis pabėgimas“ (angl. The Great Escape, rež. Džonas Sturdžesas).
Khmerai

Istorija

Khmerų tauta susiformavo mūsų eros pradžioje susiliejus daugeliui khmerų genčių, greičiausiai senųjų pietų Indokinijos gyventojų, su kaimyninėmis indoneziečių gentimis, įtakojant kaimyninių valstybių aukštesnėms kultūroms, ypač Indijos. Į tokį procesą nebuvo įtraukti kalnų khmerai, kurie gyveno sunkiai prieinamuose vietovėse.
Satsangas

Satsangas - nuo sanskrito sat (tiesa) ir sang (bendravimas) – tiesioginis žodžio „Satsang“ vertimas reiškia: „bendravimas su išminčiumi“. Satsango metu praktikuoja skirtingą dvasinį lygmenį pasiekę žmonės: nuo pradedančiųjų iki labiau patyrusių jogos mokytojų. Satsangas yra jogos praktikos esmė. Satsango metu 30 minučių tyliai medituojama, giedamos mantros, klausomasi nesudėtingos jogos filosofijos ar psichologijos paskaitos. Medituojant drauge, grupėje, sukuriama stipri dvasinė atmosfera, skatinanti gilesnes meditacines patirtis.
Rustenburgas

Istorija

Rustenburgas įkurtas 1851 m. kaip derlingo žemdirbystės rajono centras. 1859 m. įkurta olandų reformatų bažnyčia.

Sportas

Mieste 2010 m. vyko XIX pasaulio futbolo čempionatas.
Ginkluotasis traleris

D. Britanija

Karališkasis laivynas užsakė pastatyti nemažai ginkluotųjų tralerių pagal Admiraliteto techninius reikalavimus. Laivų statyklos (pvz., Smiths Dock Company), kurios statė žvejybinius tralerius, lengvai įsisavindavo ginkluotųjų tralerių statymą. Pasibaigus karui karinis laivynas šiuos specialios statybos ginkluotus tralerius galėjo parduoti žvejybos kompanijoms.
Karo metu nemažai ginkluotų tralerių buvo nuskandinti, pvz., HMT „Amethyst“ ir HMT „Force“.

Prancūzija

Prancūzijos karinis laivynas irgi naudojo rekvizuotus žvejybinius tralerius. Antrojo pasaulinio karo metais 480 žvejybinių tralerių tapo pagalbiniais minų traleriais, o dar 60 – pagalbiniais patruliniais laivais.
Bieliūnai (Vilnius)

Aplinkinės gyvenvietės

Giruliai – 2 kmSmigliai – 1 kmUžlandžiai
Mykolas Jonas Pacas

Biografija

Lietuvos magnatų Pacų giminės atstovas, herbo „Gozdawa“ savininkas. Žemaitijos kašteliono ir Ziolovsko seniūno Juozapo Paco (apie 1685–1764) ir Elenos Bialozoraitės sūnus. Brolis – generolas-inspektorius (1760) ir Lietuvos didysis pataurininkis Ignotas Pacas (m. 1765).
Buvo prieš „Familija“ partiją, pasisakė prieš prorusiško kandidato Stanislovo Augusto Poniatovskio išrinkimą į Lenkijos karaliaus sostą. 1767 metais įstojo į Radomo konfederaciją. Tais pačiais metais Repnino seime įėjo į seimo delegacijos sudėtį. Ši delegacija, spaudžiant Rusijos pasiuntiniui, kunigaikščiui N. V. Repninui, buvo priversta pripažinti senos tvarkos išsaugojimą Abiejų Tautų Respublikoje. 1768 metais Mykolas Jonas Pacas prisijungė prie baro konfederacijos kaip Naugarduko pavieto maršalka.
1768 metų rudenį Mykolas Jonas Pacas Naugarduke įkūrė Lietuvos didžiosios kunigaikštystės Generalinę konfederaciją kaip dalį Baro konfederacijos, dalyvavo mūšiuose su Rusijos kariais. Po Baro konfederatų pralaimėjimo gyveno emigracijoje (Slovakijoje ir Silezijoje), po to išvažiavo į Prancūziją, kur 1776 metais gavo Prancūzijos pilietybę. Iki gyvenimo galo buvo Stanislovo Augusto Poniatovskio priešininkas ir protestavo prieš ATR padalijimus.
1787 metais Mykolas Jonas Pacas mirė Strasburge.
Kongo Demokratinės Respublikos himnas

Tekstas

Debout Congolais,

Unis par le sort

Unis dans l’effort pour l’indépendance.

Dressons nos fronts, longtemps courbés

Et pour de bon prenons le plus bel élan,

Dans la paix
Ô peuple ardent

Par le labeur

Nous bâtirons un pays plus beau qu’avant

Dans la paix
Citoyens

Entonnez l’hymne sacré de votre solidarité

Fièrement

Saluez l’emblème d’or de votre souveraineté
Don béni, Congo !

Des aïeux, Congo !

Ô pays, Congo !

Bien aimé, Congo !
Nous peuplerons ton sol

et nous assurerons ta grandeur
Trente juin, ô doux soleil

Trente juin, du trente juin

Jour sacré, soit le témoin,

Jour sacré, de l’immortel

Serment de liberté

Que nous léguons

À notre postérité

Pour toujours
U96

Istorija

U96 susikūrė 1991 m. Grupės įkvėpėju buvo prodiuseris Alex Christensen. U96 kūrybinę komandą sudarė prodiuseriai Helmut Hoinkins, Hajo Panarinfo, Ingo Hauss, pasivadinę Matiz. Grupės pradžia buvo Alex Christensen noras sukurti techno adaptaciją Klaus Doldinger garso takeliui, sukurtam 1981 m. Wolfgang Petersen filmui „Das Boot“. Grupė pasivadino filme vaizduojamo vokiečių karo povandeninio laivo U96 pavadinimu. Singlas „Das Boot“ 1991 m. pasiekė Vokietijos topų Nr. 1 poziciją ir tapo didžiuliu Europiniu hitu.
Po įspūdingos debiutinio singlo sėkmės grupė toliau tęsė veiklą leisdami Vokietijos ir europinius hitus „I Wanna Be a Kennedy“, „Love Sees No Colour“, „Night in Motion“. Grupės veidu tapo Alex Christensen ir ivairūs kviestiniai vokalistai. 1995 m. albumas „Club Bizarre“ buvo praturtintas ambient ir trance stiliais ir stebėtinai melodingas kaip techno grupei su dainomis „Club Bizarre“ ir „Love Religion“. 1996 m. grupė pasuko į labiau komercinį eurodance stilių (dainos „Heaven“, „A Night to Remember“). 2000 m. grupės kūrybinį kelią susumavo rinkinys „Best of 1991–2001“ ir perleistas remiksuotas „Das Boot“.
Nuo 2000 m. Alex Christensen išsiskyrė su komanda Matiz ir reprezentavo grupę vienas. 2007 m. išleido albumą „Out of Wilhelmsburg“, net iš toli nepanašų į ankstesnius U96 darbus – pop stiliaus.
Lietuvos elektros stočių akcinė bendrovė Elektra

Lietuvos elektros stočių akcinė bendrovė „Elektra“ – Lietuvos energetikos įmonė, veikusi 1937–1940 m. Kaune.

Istorija

Įsteigta valstybės lėšomis Lietuvos energijos komiteto iniciatyva, jo rengiamam šalies elektrifikavimo planui įgyvendinti. Akcinis kapitalas 1940 m. buvo 4 mln. Lt (numatyta padidinti iki 6 mln. Lt). Valstybės institucijoms (Susisiekimo, Krašto apsaugos ir Vidaus reikalų ministerijoms, savivaldybėms) priklausė 97, 5 % akcijų. „Elektra“ valdė Radviliškio ir Rėkyvos durpynų įmones. 1939 m. pagal L. Kaulakio projektą pradėjo statyti 2,5 MW elektros galios Rėkyvos šiluminę elektrinę. Paleista 1940 m. pabaigoje, ji buvo pirmoji Lietuvoje elektrinė, kurios statybai nenaudotas užsienio kapitalas. Iš elektrinės buvo nutiestos elektros perdavimo linijos į Kuršėnus, Šiaulius, Radviliškį, Šeduvą ir Panevėžį. 1940 m. Lietuvos elektros stočių akcinė bendrovė „Elektra“ tarybinės valdžios nacionalizuota.
Čekijos futbolo varžybos 1983–1984 m.

1983–1984 m. pirmenybės

Čekijos komandos žaidė Čekoslovakijos pirmenybėse, žr. Čekoslovakijos futbolo varžybos 1983–1984 m.
Pajamų mokestis

Pajamų mokestis (gyventojų pajamų mokestis; anksčiau Lietuvoje – fizinių asmenų pajamų mokestis) – mokestis, renkamas nuo fizinių asmenų pajamų (darbo užmokesčio, honoraro, individualios veiklos pajamų, turto nuomos ir pan.). Pajamų mokestis gali būti proporcinis, progresinis arba regresinis. Įprastai valstybė nustato neapmokestinamą minimumą, nuo kurios pajamų mokestis neimamas. Neapmokestinamas minimumas didinamas priklausomai nuo fizinio asmens neįgalumo, turimų vaikų ir turimų neįgalių vaikų skaičiaus, taip pat jis priskiriamas vienišoms motinoms ar tėvams.

Tarifai Lietuvoje

Pajamų mokesčio tarifas Lietuvoje yra 15 procentų (2011 m.). O pajamų mokesčio 20 procentų tarifas Lietuvoje taikomas pajamoms iš paskirstytojo pelno (2011 m.). Pajamų mokesčio 5 procentų tarifas Lietuvoje taikomas individualios veiklos pajamoms, išskyrus pajamas iš laisvųjų profesijų veiklos ir pajamas iš vertybinių popierių (įskaitant pajamas iš išvestinių finansinių priemonių) (2011 m.).
Bruce Willis

Biografija

Walter Bruce Willis gimė Idar-Oberšteine, Vokietijoje, amerikiečio David Willis ir vokietės Marlene Willis šeimoje. Jo tėvas tarnavo armijoje, bet 1957 m. paleistas iš kariuomenės persikėlė į JAV, Naująjį Džersį. Trumpai mokęsis aktorystės Montclair valstybiniame universitete, pradėjo dirbti Niujorko kavinėje.
Gavęs vaidmenį teatre jis buvo pakviestas vaidinti televizijos seriale „Miami Vice“, vėliau komedijoje „Moonlight“. 1988 m. Bruce’as gavo vaidmenį pasisekimo sulaukusiame filme „Kietas riešutėlis“, vėliau kituose jo tęsiniuose: „Kietas riešutėlis 2“, „Kietas riešutėlis. Kerštas su kaupu“. 1989 m. jis įgarsino mažylį filme „Žiūrėkit, kas kalba“, bei „Žiūrėkit, kas vėl kalba“. Jis taip pat įgarsino meškėną RJ animacinėje komedijoje „Anapus tvoros“.
Mano svajonių vyras

Turinys

Merė – prostitutė, įsimylėjusi savo darbą. Kartą ji gatvėje randa apsileidusį benamį, kurį parsiveda pas save. Ji ne tik jį apgyvendina savo bute, bet ir pasiūlo tapti jos suteneriu. Merės dėka buvęs benamis Žano netrukus tampa savimi pasitikinčiu dabita, gyvenančiu jos sąskaita, tačiau nevengiančiu pakelti prieš ją ranką. Dar daugiau, jis susiranda meilužę Sangvin, kurią taip pat mėgina priversti tapti prostitute, o uždarbį atiduoti jam. Planas nepavyksta, nes pirmuoju šios klientu tampa užsimaskavęs policininkas. Žano suimamas ir Merė sužino ir apie Sangvin, ir apie planą uždarbiauti kaip suteneriui.
Abi moterys, nors ir įsimylėjusios Žano, jį palieka ir vyras atsiduria kalėjime. Merė, trokšdama tikros meilės, miesto skalbykloje susipažįsta su pirmu pasitaikiusiu vaikinu, už jo išteka ir susilaukia 2 vaikų. Vis dėlto ir naujajam vyrui nesiseka rasti darbo, bute atjungiama elektra ir Merė nusprendžia vėl uždirbti pinigus būdu, kurį geriausiai išmano…
Santarvė (Mažeikiai)

Santarvė – Mažeikių rajono laikraštis, einantis nuo 1945 m. balandžio 10 d. Mažeikiuose, V. Burbos g. 6.

Istorija

Iki 1950 m. Mažeikių apskrities laikraštis, 1950–1990 m. – LKP Mažeikių rajono komiteto ir Liaudies deputatų tarybos vykdomojo komiteto leidinys, nuo 1990 m. – rajono laikraštis. Leidžia UAB „Santarvės laikraštis“.
1945–1946 m. ėjo vienąkart-dukart, 1947–1952 m. – dukart-triskart, nuo 1953–1989 m. – triskart, 1990–1993 m. – dukart, nuo 1994 m. – triskart per savaitę. Spausdino Mažeikių spaustuvė, nuo 1995 m. – UAB „Santarvės“ laikraščio spaustuvė, dab. V. Mačernio TŪB „Meškinas“. Tiražas 1945 m. – 5000 egz., 1987 m. – 14 800 egz., 1997 m. – 9400 egz.
Iki 1950 m. lapkričio mėn. vadinosi „Mažeikių tiesa“, iki 1962 m. balandžio 24 d. – „Komunistinis rytojus“, nuo 1962 m. balandžio 26 d. – „Pergalės vėliava“, nuo 1990 m. kovo 1 d. „Santarvė“.

Redakcija

Redakcijoje dirbo ar bendradarbiavo: Alfonsas Bukontas, Apolinaras Ercupas, Aleksas Girdenis, Ramutė Girkontaitė, Romualdas Granauskas, Laimonas Inis, Stasys Jankevičius, Klemensas Jurkevičius, Jonas Laurinavičius, Algimantas Mikuta, Bernarda Plastinina, Antanas Povilavičius, Romualdas Rakauskas, Sigitas Skabeikis, Algirdas Stančius, Jonas Stankus, Jonas Strazdauskas, Adomas Šoblinskas ir kiti.
Šibeniko Šv. Jokūbo katedra

Šibeniko Šv. Jokūbo katedra (kroat. Katedrala Sv. Jakova) − katedra Šibenike, Kroatijoje.
Katedra buvo pradėta statyti 1431 m., o baigta tik 1555 m.
Katedroje puikiai dera gotikos ir renesanso elementai, kuriuos čia paliko Dalmatijos, Šiaurės Italijos ir Toskanos architektūros meistrai.
2000 m. katedra įtraukta į UNESCO Pasaulio paveldo sąrašą.
Kudirkos Naumiesčio piliakalnis

Piliakalnis

Piliakalnį supa buvusio Juodupės upelio slėniai ir pelkėtos pievos, pietinėje pusėje piliakalnį nuo aukštumos skiria griovys. Šlaitai statūs, 4–6 m aukščio. Aikštelė ovali, 100 m ilgio ir 45–50 m pločio. Jos pietrytinėje ir šiaurės vakarų dalyse buvo pylimai (išliko jų žymių). Piliakalnio pietrytinėje papėdėje yra senovinė gyvenvietė. Vakariniuose ir šiauriniuose pakraščiuose likę apgriuvę apkasai.

Aplinkiniai piliakalniai

Burgaičių piliakalniai 32 km
Kaičių piliakalnis 12 kmTurčinų piliakalnis 10 km
Klepų piliakalnis 13 kmŽuklijų piliakalnis 43 kmPilkalnio piliakalnis (Pilkalnis) 21 km
Varninkų piliakalnis 20 kmPiliūnų piliakalnis 25 kmBalkiemių piliakalnis 28 kmVirbalio piliakalnis 13 km
Kaupiškių piliakalnis 26 kmMisviečių piliakalnis 18 km
Džarašas

Istorija

Miestas gyvenamas nuo bronzos amžiaus (3200 m. pr. m. e.). Antikiniais laikais miestas vadintas Gerasa ir buvo vienas svarbiausių regiono miestų (įėjo į Dekapolį). Miestas ypač suklestėjo I a. antroje pusėje – Trajanas nutiesė kelius į miestą, 130 m. čia lankėsi imperatorius Adrianas, kurio apsilankymo garbei pastatyta triumfo arka. 614 m. Gerasą nuniokojo persų antpuolis. Kryžininkų laikais senovinio miesto liekanos panaudotos tvirtovių įrengimui. Vėliau miesto reikšmė sumenko.
1806 m. pradėti senovinio miesto kasinėjimai.
Rudaminos Šv. Nikolajaus Stebukladario parapija

Istorija

1866-1915 m. parapijos centras buvo Rudaminos Viešpaties Atsivertimo cerkvė. I pasaulinio karo metu cerkvė buvo stipriai apgriauta. Parapijos centras persikėlė į Rudaminos Šv. Nikolajaus Stebukladario koplyčią. TSRS valdžia šią parapiją užregistravo 1947 m. (apie 60 tikinčiųjų).
Rolandas Žakas

Biografija

Nuo 1992 m. SPUAB, nuo 2001 m. UAB „Dzūkijos vandenys“ direktorius.
Lietuvos krikščionių demokratų partijos narys. 1997–2000 m. ir 2003–2007 m. Alytaus miesto savivaldybės tarybos narys.
Žmona Vilma, vaikai Tautvydas, Dovydas.
Ed Heinemann

Edas Heinemanas (Ed Heinemann, Edward Henry Heinemann; 1908 m. kovo 14 d. Saginaw mieste, Mičiganas, JAV – 1991 m. lapkričio 26 d.) – garsus JAV lėktuvų konstruktorius, dirbęs Douglas Aircraft kompanijoje.

Biografija

Edvardas Heinemanas gimė Saginaw mieste (Mičiganas, JAV). Būnant vaiku su šeima persikraustė į Los Andželą (Kalifornija). 1926 m. įsidarbino Douglas Aircraft kompanijoje braižytoju, bet po keleto mėnesių buvo atleistas. Kurį laiką dirbo International Aircraft, Moreland Aircraft ir Northrop kompanijose, o vėliau vėl ėmė dirbti Douglas Aircraft kompanijoje.
1936 m. tapo Douglas Aircraft vyriausiuoju inžinieriumi. Kompanijoje dirbo iki 1960 m., kai perėjo į Guidance Technology. 1962 m. perėjo į General Dynamics, kur tapo vienu iš viceprezidentų, prižiūrėjo F-16 kūrimą. Į pensiją išėjo 1973 m.
Jo požiūris į lėktuvų kūrimą buvo apibūdinamas posakiu – reikia imti patį galingiausią variklį ir aplink jį sukonstruoti lėktuvą.
Sargybos bokštas

Istorija

Leido „Sargybos bokšto“ biblijos ir traktų susivienijimas. Redakcinė kolegija: J. R. Muzikantas, S. Beneckis, V. Beneckis.
James Henry Breasted

Biografija

1905–1925 m. Čikagos universiteto profesorius; nuo 1919 m. ir šio universiteto Rytų instituto pirmasis direktorius. Egipte ir Sudane tyrė archeologinius paminklus.
Kamenka (Moldavija)

Istorija

2002 m. suteiktos miesto teisės.
Darbo stažas

Darbo stažas – laikas, per kurį asmuo turėjo darbo santykius, taip pat kiti laikotarpiai, kurie pagal norminius teisės aktus ar kolektyvines sutartis gali būti įskaičiuojami į darbo stažą, su kuriuo darbo įstatymai, kiti norminiaiteisės aktai ir kolektyvinės sutartys sieja tam tikras darbo teises ar papildomas garantijas bei lengvatas (LR darbo kodeksas, 30 str. 1 d.).
Blizgė (Noriūnai)

Istorija

Vietovė minima nuo XIX a., buvo Noriūnų dvaro Byčių užsienis. 1923 m. priklausė Kupiškio valsčiui. Visą laiką čia būta tik vienos sodybos, apylinkės žemės priklausė keliems savininkams, naudotos ūkininkavimui, ganykloms.
Pokariu priklausė Byčių kolūkiui.
Pozicinis karas

Pozicinis karas arba apkasų karas (angl. trench warfare) – kariavimo forma, naudojant užimtas teritorijas, sudarytas iš daugybės apkasų, kuriuose kariai yra labai gerai apsaugoti nuo smulkių priešo apšaudymų ir gerai apsaugoti nuo artilerijos ugnies. Ko gero, žymiausias pozicinio karo pavyzdys yra Vakarų frontas Pirmajame pasauliniame kare. Pozicinis karas tapo aklavietės ir beprasmiškos kovos simboliu.
Pozicinis karas vykdavo tuomet, kai naujos priešo apšaudymo technologijos nebuvo suderintos su panašia pažanga kariuomenės mobilume. Tokie technologiniai nesutapimai buvo priežastis varginančio karo, kuriame besiginanti pusė turėjo pranašumą. Pirmajame pasauliniame kare abi kariavusios pusės fronte pastatė sudėtingas apkasų ir griovių sistemas, apsaugotas nuo užpuolimo spygliuota viela. Teritorija tarp kariaujančių pusių apkasų linijų (žinoma kaip „niekieno žemė“) buvo visiškai pažeidžiama nuo artilerijos ugnies iš abiejų pusių. Net sėkmingos atakos dažnai pareikalaudavo daug aukų.
NK Jadran Dekani

Istorija

Klubo ištakos siekia 1938 m. Susikūrus nepriklausomai valstybei, dalyvavo elito diviziono kovose, bet 1995 m. iškrito į žemesnį divizioną.
Nina von Stauffenberg

Biografija

Gimė 1913 m. rugpjūčio 27 d. Kaune, kaip Magdalena Elisabeth Vera Lydia Herta von Lerchenfeld Bavarijos dvarininko, politiko Gustav Freiherr von Lerchenfeld (1871–1944) ir Anna Freiin von Stackelberg (1880–1945) šeimoje. 1933 m. rugsėjo 26 d. susituokė su C. Stauffenberg Bamberge, su vyru susilaukė 5 vaikų. Po 1944 m. liepos 20 d. pasikėsinimo į A. Hitlerį, jos vyras buvo sušaudytas, o ji pati uždaryta į kalėjimą Frankfurte prie Oderio, vaikai išvežti į vaikų namus. Karo pabaigoje išvežta į Pietų Tirolį. Po karo vėl su savo vaikais grįžo gyventi į buvusius namus. Mirė 2006 m. balandžio 2 d. Kirchlauteryje.

Filmai

1990 m. filme The Plot to Kill Hitler Ninos fon Štaufenberg vaidmenį suvaidino Madolyn Smith, 2004 m. filme Stauffenberg Nina Kunzendorf ir 2008 m. filme Valkirija Carice van Houten.
Gaujos nacionalinis parkas

Parkai

Gaujos nacionalinis parkas susideda iš kelių atskirų parkų. Parko teritorija padalinta į 5 funkcines zonas, kiekviena jų yra saugoma atskirai. Rezervatų zona nedidelė, bet juose globojama ypač vertinga parko augmenija. Turistams draustinio zonas lankyti draudžiama, išskyrus specialiai įrengtus vaikščiojimo takus.
Siguldos apylinkėse turizmas ir sportas plėtojami nuo XIX amžiaus. Siguldos zonoje gausu olų, didžiausia iš jų – legendomis apipinta Gutmanio ola. Daug įvairiausių istorinių architektūros paminklų.
Turaidos muziejuje rezervate didžiausią įspūdį palieka Turaidos pilis, iš kurios bokšto viršūnės galima apžvelgti tankiais miškais apaugusį Gaujos slėnį. Šalia Turaidos pilies esanti Dainų kalva skirta žymaus latvių folklorininko Krišjanio Barono atminimui.
Lygatnės dendroparkas ir zoologijos sodas įkurtas 1975 m. Parko teritorijoje priskaičiuojama apie 200 briedžių, 2000 stirnų, 500 šernų, 300 elnių, 130 bebrų, 150 lapių, 800 zuikių. Lygatnėje yra ferma, kurioje galima išsinuomoti arklį ir drauge su gidu pajodinėti Gaujos pakrantėmis. Šio parko peizažui būdinga smiltainių uolos. Iš jų žymiausia Zvarto uola, Latvijos raganų buveinė – stačiai kylančios smiltainio sienos. Į Zvarto viršūnę veda statūs mediniai laipteliai. Nuo uolos viršūnės matyti kalvoti miškai, papėdėje čiurlena Amatos upelis.
Araišių zonai būdingi valstietiško tipo namai, sodybos, karčemos, vėjo malūnai ir kaimo vietovaizdis: beržynai, kalvelės, upeliai, ežeriukai. Zonos centre – Araišių ežeras. Šio ežero saloje yra unikalus archeologinis paminklas – IX–X a. latgalių gyvenvietė. Prie Araišių ežero yra sodyba, joje – XVIII a. bažnyčia. Araišių zonoje yra daugiau, kaip 400 kultūros ir istorijos paminklų. Gauja buvo pasienio ruožas tarp žemių, kuriose buvo įsikūręs Livonijos ordinas ir latgalių gentys. XIII a. šiose vietose vyko žiaurūs mūšiai.
Lielstraupio pilis pastatyta XIII amžiuje. Dabar pilies restauravimo darbai baigti. Pilies bažnyčioje įkurta koncertų salė. Šalia pilies yra vienintelis Latvijoje XVIII a. medinis dvaras su būdingu to amžiaus interjeru.
Beveik pačiame Gaujos nacionalinio parko centre – Cėsio miestas su Livonijos laikų pilies liekanomis. Cėsio pilis, pastatyta 1209 m. ir XIII a. buvo Livonijos ordino magistro rezidencija. Taip pat mieste yra viena seniausių Latvijoje – Cėsių katedra, pastatyta 1293 m.
Mitraizmas

Mitraizmas – sinkretiška religinė sistema, pagrįsta dievo Mitros kultu. Turėjo chaldėjų, graikų, romėnų, zoroastrizmo religijoms būdingų bruožų.
Pasak šios religijos, žmogus privaląs kovoti su blogiu. Blogiu laikytas ir žmogaus kūnas, todėl šios religijos išpažinėjai praktikavo asketizmą, vidinę discipliną.
Mitraizmas atsirado paskutiniais mūsų eros amžiais helenistiniame pasaulyje. II–IV a. buvo oficialiai pripažįstamas Romos imperijoje. Ši religija skelbė visų žmonių socialinę lygybę, palaimingą pomirtinį gyvenimą, todėl buvo populiari tarp žemesnių visuomenės sluoksnių, pirklių, Romos kareivių. Kultas buvo ezoterinio pobūdžio, mitraistai (tik vyrai) pagal pašvęstumo laipsnį buvo skirstomi į septynias grupes. Misterijose didžiausią reikšmę turėjo kruvina jaučio auka, ritualinis apsivalymas jo krauju, kultinės puotos. Paskutinei Mitros vakarienei prieš jam įžengiant į dangų atminti pašvęstieji susėsdavo bendrai sakralinei vakarienei, o vyriausiasis žynys, tardamas ritualinius žodžius, laimindavo duoną ir vandeniu praskiestą vyną.
Technikos teisė

Technikos teisė - tarpdisciplininė teisės sritis; visuma teisės normų, reguliuojančių techniką.

Technikos teisės mokslas

Vokietijoje, Tryre (Reino kraštas-Pfalcas) veikia Aplinkos ir technikos teisės institutas (vok. Institut für Umwelt- und Technikrecht, įkurtas 1989 m.
Berlyne veikia Technikos teisės tyrimų centras, Forschungszentrum Technikrecht e. V., FZT (Berlyno Humboldtų universitetas). Vadovas prof. Michael Kloepfer (g. 1943 m.).
Žiegždrių atodanga

Žiegždrių atodanga – geologinis gamtos paveldo objektas. Atodanga yra Kauno rajone, Samylų seniūnijoje, 800 m į pietvakarius nuo Žiegždrių gyvenvietės, Kauno marių kairiajame krante. Atodanga patenka į Kauno marių regioninio parko teritoriją.

Apie atodangą

Žiegždrių atodangos aukštis 22 m, ilgis 400 m. Šioje atodangoje atsidengia vienas pilniausių Kauno–Kaišiadorių limnoglacialinio baseino nuosėdų pjūvių. Jo storis 16,1 m. Šių nuosėdų padą sudaro paskutiniojo apledėjimo antrosios (Pomeranijos, Ostaškovo arba Baltijos) stadijos pilkšvai rudos ir rusvai pilkos spalvos, kietas, kai kur su skalumu, su žvirgždo ir gargždo priemaiša (iki 10 %) moreninis priemolis (matomas storis 1,6 m), kurio apatinėje dalyje yra apie 5–6 m ilgio įvairaus smėlio lęšis nelygiomis (kampuotomis) ribomis.
Virš moreninio priemolio slūgsančiame smėlio sluoksnyje (1,6-9,3 m virš marių lygio) vyrauja gerai išrūšiuotas šviesiai geltonas smulkus smėlis, dažnai įstrižai, horizontaliai ir banguotai sluoksniuotas, apatinėje ir viršutinėje dalyje kai kur pereinantis į molį ar aleuritą. Tokios nuosėdos liudija, kad šiose vietose, pasitraukus ledynui, plūstančiame ledyno tirpsmo vandenyje klojosi gana smulki, galbūt fliuvioglacialinės deltos žemutinės dalies facija. Vėliau susidariusių didelių prieledyninių marių dugne kaupėsi juostuotos nuosėdos (9,30–17,70 m virš marių lygio): iš pradžių (apatinėje dalyje) klostėsi aleuritas, molis ir moreninis priemolis, vėliau, esant plačioms ir gilioms marioms, ties Žiegždriais marių dugne susiklojo tipiškas juostuotas molis (varvos).
Žiegždrių atodanga yra sudėtinė geologinių vertybių pažinimo – Žiegždrių geologinio tako – dalis.